Akken d-nenna yakan tasiwelt tebḍa ɣef sin yiferdisen igejdanen, amezwaru d amsawal d win I d-yessawalen taḥkayt deg uḍris, wis sin d amsiwel d win iwumi d t-ttwaḥku teḥkayt deg uḍris. Ur nezmir ara ad nefraq ger-asen, imi amsawal ur yezmir ara ad yili mebla amsiwel, Akken daɣen amsiwel ur yezmir ara ad yili mebla amsawal, imi di sin ttilin deg yiwenn uswir, akken I d-yenna REUTER.Y deg wawal-is:  amsawal d umsiwel zemren ad fren akken daɣen yezmer ad banen deg uḍris. Amsawal yebna ɣef ugraw n yizamulen it-idyessebganen d amsawal deg uḍris, ma d amsiwel yebna ɣef ugraw n yizamulen id-yettaken udem n win yettwales weḍris .43